પલસાણા ચાર રસ્તા ખાતે આવેલ સૌરાષ્ટ્ર કાઠિયાવાડી હોટલમાં કામ કરતો યુવાન મોહમદ હુસેન આમીર ઉર્ફે અનંત વજૂનાથ ગણેશ નાઓ ચોરીની ઘટનાને અંજામ આપવાના એક દિવસ પહેલા તે અજમેર દરગાહ ઉપર ગયો હતો અને ત્યાંથી 30મી સપ્ટેમ્બરના રોજ પરત પલસાણા હોટલ પર આવી કામે લાગી ગયો હતો. અને તે જ દિવસે બુરખો પહેરી હોટલના રૂમમાંથી 3.57 લાખ રૂપિયાની ચોરી કરી તે અજમેર દરગાહ ઉપર ગયો હતો. અને ત્યાં જઈ તેણે થોડા રૂપિયા દરગાહ નજીક ગરીબ લોકોને દાન આપી ત્યાંથી તે બેંગલોર ખાતે પહોંચ્યો હતો અને ત્યારબાદ પોતાના વતન ચેન્નઈ પહોંચ્યો હતો.જ્યાંથી પોલીસે તેને મોબાઈલ કોલ ડિટેલના આધારે ઝડપી પાડ્યો હતો.